Auguru klijāns

Auguru klijāns () ir diezgan liels Āfrikas plēsīgais putns. Šai sugai raksturīgs tipisks pieaugušajam putnam apspalvojums ar melnganu muguru, bālganu apakšpusi un oranžsarkanu asti, savukārt jauniem auguru klijāniem parasti ir apspalvojums ir brūnā krāsā; tomēr ir zināma tumšā morfa, kuras dēļ viss putna ķermenis kļūst tumšāks. Šis klijānu ģints pārstāvis ir izplatīts vairākās Centrālāfrikas un Dienvidāfrikas daļās, parasti sastopams no Etiopijas līdz Angolas dienvidiem un Namībijas centrālajai daļai. Tas ir nometnieks un nemigrē visā savā izplatības areālā. Šī ir kalnu putnu suga, kas sastopama (visbiežāk aptuveni 2000 m līdz 5000 m augstumā), kā arī kalniem blakus esošajās savannās un zālājos. Tas ir tipisks plēsīgais putns universāls plēsējs, kas starp dažādiem medījumiem mēdz dot priekšroku maziem zīdītājiem, tā uzturu papildina arī rāpuļi un putni.Ferguson-Lees, J., & Christie, D. A. (2001). Raptors of the world. Houghton Mifflin Harcourt.
 Izskats 
Auguru klijāni ir viena no divām lielākām klijānu sugām, kas dzīvo Āfrikā, līdzās to brālēniem, līdzīga izmēra šakāļklijāniem. Pieaugušo īpatņu garums ir aptuveni 48 līdz 60 cm, un to spārnu izpletums ir no 120 līdz 150 cm. Tēviņu svars ir no 880 līdz 1160 g, savukārt mātīšu svars ir no 1100 līdz 1330 g.CRC Handbook of Avian Body Masses, 2nd Edition by John B. Dunning Jr. (Editor). CRC Press (2008), . Neliels piecu auguru klijānu paraugs svēra vidēji 973,2 g, savukārt 22 putnu spārnu izpletums bija vidēji 131,5 cm.Mendelsohn, J. M., Kemp, A. C., Biggs, H. C., Biggs, R., & Brown, C. J. (1989). Wing areas, wing loadings and wing spans of 66 species of African raptors. Ostrich, 60(1), 35-42. Pieaugušajam auguru klijānam ir pārsteidzoši bagātīgs apspalvojums, un to var praktiski nekļūdīt atpazīt, ja to labi apskata. Tas ir gandrīz melni brūns augšpusē ar sarkanu asti, kas krasi izceļas kontrastā ar pārējo ķermeņa krāsu. Primārās lidspalvas ir melnā krāsā, bet sekundārās - gandrīz baltas, abas ar melnu svītrojumu. Zem zoda un ap kaklu galvenokārt ir baltas spalvas, bet pārējā apakšējā daļa un spārnu apakšpuses segspārni ir piesātināti sarkanā krāsā. Lidspalvas apakšpusē ir baltas, ar melniem galiem, veidojot tumšu spārna aizmugurējo malu.
 Izplatība 
Auguru klijāns ir sastopams Āfrikas austrumos un dienvidrietumos. Neskatoties uz šķietami nepastāvīgo izplatību, tas bieži ir izplatīts savā areālā. Auguru klijāns ir sastopams no Sudānas austrumiem un Etiopijas (arī Somālijas ziemeļos kur dzīvo pasuga B. a. archeri) cauri Kongo Demokrātiskās Republikas ziemeļaustrumiem, Ugandai, Kenijai, Tanzānijas daļā līdz pat Zambijai, Malāvijai, Zimbabvei, Mozambikai, Angolas rietumiem un Namībijas rietumu centrālajai daļai. Neskatoties uz plašo izplatības areālu Āfrikas dienvidos, šķiet, ka Dienvidāfrikā tas ir sastopams tikai kā klejotājs. Auguru klijāns ir sastopams atklātās vai viegli mežainās kalnu teritorijās, bet var sasniegt arī zemienes tuksnešus jūras līmenī (piemēram, Namībijā) un dažus kalnainākus, stāvākus Austrumāfrikas apgabalus. Tie dod priekšroku medīt paaugstinātās savannas zālājos, augstos atklātos purvos, iekšzemes klintīs, lauksaimniecības zemēs, dažreiz arī atklātos mežos vai tuksneša malās. Austrumāfrikā auguru klijāni parasti dzīvo 400 līdz 4600 m augstumā, bet parasti sastopami virs 1500 m un ir reģistrēti pat 5000 m augstumā Etiopijā.
 Sistemātika 
Auguru klijānam ir 2 pasugas:"Hoatzin, New World vultures, Secretarybird, raptors – IOC World Bird List". Retrieved 2022-08-24.
Buteo augur augur — nominālpasuga, ligzdo Etiopijā uz dienvidiem līdz Zimbabvei, Angolā uz dienvidiem līdz Namībijas centrālajai daļai;
Buteo augur archeri — ligzdo kalnos Somālijas ziemeļos ;
 Aizsardzības statuss 
Parasti tiek uzskatīts, ka auguru klijāns spēj pielāgoties cilvēka modificētām ainavām, un tas tiek klasificēts kā suga ar zemu aizsardzības risku. Tomēr apgabalos, kuros notiek strauja antropogēna attīstība, piemēram, Naivašas ezera reģionā Kenijā, kur pēdējos gados ir pastiprinājusies urbanizācija un lauksaimniecības paplašināšanās, vietējās populācijas ir samazinājušās tādā tempā, ka sugu varētu kvalificēt kā reģionāli apdraudētu. Šķiet, ka nav tiešas saiknes starp cilvēka iedarbību un putna apdzīvotības teritoriju pamešanu, drīzāk pamešana var būt saistīta ar tiešiem mirstības faktoriem, piemēram, medībām, samazinātu medījuma pieejamību un elektrotraumām.
 Klijāns popkultūrā 
Nacionālās futbola līgas komanda Sietlas "Seahawks" pašlaik spēlēs kā dzīvu talismanu izmanto auguru klijānu vārdā Taima.Seattle Seahawks mascot

 Atsauces 

 Ārējās saites 

 Augur buzzard - Species text in The Atlas of Southern African Birds
 Ebird.org

Kategorija:Klijāni
Kategorija:Āfrikas fauna